OKRESNÁ PROKURATÚRA NOVÉ ZÁMKY 
F. Rákocziho 15, 940 44 Nové Zámky 1

Číslo: 1 Pv 272/16/4404-1	Nové Zámky 23.08.2016 
EEČ: 2-33-44-2016

U Z N E S E N I E

Trestná vec:	obv. XXXXX 
Trestný čin:	Prečin Výtržníctvo podľa § 364 odsek 1 písmeno a, odsek 2 písmeno b Trestného zákona číslo 300/2005 Zbierky zákonov v znení zákona číslo 87/2015 Zbierky zákonov 
Rozhodol: 	prokurátor Okresnej prokuratúry Nové Zámky 
Podľa § 215 odsek 1 písmeno e Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
povolanie: bez pracovného pomeru
väzba: áno (od 1.8.2016, ÚVV Nitra)
ktorý je trestne stíhaný pre trestný čin:
- Prečin Výtržníctvo podľa § 364 odsek 1 písmeno a, odsek 2 písmeno b Trestného zákona číslo 300/2005 Zbierky zákonov v znení zákona číslo 87/2015 Zbierky zákonov 

na tom skutkovom základe, že:
dňa 20.5.2016 v čase okolo 19.45 hod. v obci Semerovo zazvonil z ulice do novostavby rodinného domu na Mlynskej ul., ktorý sa nachádza v blízkosti pohostinstva U Mandíka,  pričom z novostavby vyšla von XXXXX, ktorá stála pri vchodových dverách domu, odkiaľ spozorovala, že za vonkajšou bránou stál obvinený s nožom v ruke a kričal „zabije“, následne poškodená spozorovala, že brána nie je zamknutá, pribehla k bráne a túto držala, aby sa obvinený nedostal do dvora, pričom opakoval slová    „zabijem vás“ a snažil sa nôž prestrčiť cez oplotenie smerom do dvora, kde stála XXXXX, ktorá v momente, keď páchateľ strčil nôž cez bránu do dvora, mu z ruky vytrhla nôž, ktorý spadol na zem, potom obvinený začal kričať „vráť mi ho lebo zabijem“, následne vybehla z domu dcéra poškodenej, ktorá volala o pomoc a telefonicky aj políciu.  
lebo obvinený nebol v čase činu pre nepríčetnosť trestne zodpovedný.  
 
Odôvodnenie:
Poverený príslušník Okresného riaditeľstva PZ, Obvodného oddelenia PZ Dvory nad Žitavou pod č. ORP-520/DZ-NZ-2016 zo dňa 20.05.2016 podľa § 199 odsek 1 Trestného poriadku začal trestné stíhanie pre prečin nebezpečného vyhrážania podľa § 360 odsek 1, odsek 2 písmeno a/ Trestného zákona s poukazom na § 138 písmeno a/ Trestného zákona a ďalším uznesením pod rovnakým číslom zo dňa 14.06.2016 podľa § 206 odsek 1 Trestného poriadku vzniesol obvinenie XXXXX pre prečin výtržníctva podľa § 364 odsek 1 písmeno a/, odsek 2 písmeno b/ Trestného zákona s poukazom na § 138 písmeno a/ Trestného zákona na tom skutkovom základe, že dňa 20.5.2016 v čase okolo 19.45 hod. v obci Semerovo zazvonil z ulice do novostavby rodinného domu na Mlynskej ul., ktorý sa nachádza v blízkosti pohostinstva U Mandíka,  pričom z novostavby vyšla von XXXXX, ktorá stála pri vchodových dverách domu, odkiaľ spozorovala, že za vonkajšou bránou stál obvinený s nožom v ruke a kričal „zabije“, následne poškodená spozorovala, že brána nie je zamknutá, pribehla k bráne a túto držala, aby sa obvinený nedostal do dvora, pričom opakoval slová    „zabijem vás“ a snažil sa nôž prestrčiť cez oplotenie smerom do dvora, kde stála XXXXX, ktorá v momente, keď páchateľ strčil nôž cez bránu do dvora, mu z ruky vytrhla nôž, ktorý spadol na zem, potom obvinený začal kričať „vráť mi ho lebo zabijem“, následne vybehla z domu dcéra poškodenej, ktorá volala o pomoc a telefonicky aj políciu.
	Poverený príslušník  Okresného riaditeľstva PZ, Obvodného oddelenia PZ Dvory nad Žitavou  uznesením pod č. ORP-551/DZ-NZ-2016 zo dňa 02.06.2016   podľa § 199 odsek 1 Trestného poriadku začal trestné stíhanie pre prečin výtržníctva podľa § 364 odsek 1 písmeno e/ Trestného zákona  a uznesením zo dňa 03.06.2016 pod rovnakým číslom v zmysle § 206 odsek 1 Trestného poriadku vzniesol obvinenie XXXXX pre prečin výtržníctva podľa § 364 odsek 1 písmeno e/ Trestného zákona na tom skutkovom základe, že dňa 29.04.2016, v čase o 13.00 h, v obci Semerovo, v priestoroch Slovenskej pošty, počas stránkových hodín, stiahol tepláky nad kolená, pozeral sa na vedúcu pošty a pri tom onanoval, pričom u poškodenej XXXXX vyvolal verejné pohoršenie.
	Poverený príslušník  Okresného riaditeľstva PZ, Obvodného oddelenia PZ Dvory nad Žitavou  uznesením pod č. ORP-552/DZ-NZ-2016 zo dňa 02.06.2016   podľa § 199 odsek 1 Trestného poriadku začal trestné stíhanie pre prečin výtržníctva podľa § 364 odsek 1 písmeno e/ Trestného zákona  a uznesením zo dňa 03.06.2016 pod rovnakým číslom v zmysle § 206 odsek 1 Trestného poriadku vzniesol obvinenie XXXXX pre prečin výtržníctva podľa § 364 odsek 1 písmeno e/ Trestného zákona na tom skutkovom základe, že dňa 12.05.2016, v čase o 10.20 h, v obci Semerovo, na Hlavnej ulici, pred zdravotným strediskom, vybehol z kríkov so stiahnutými teplákmi nad kolená, bežal za XXXXX, ktorá tadiaľ išla na bicykli a kričal na ňu „na Ty kurva vyjebaná“, pričom v ruke držal penis, a vyvolal u poškodenej XXXXX verejné pohoršenie.
	Poverený príslušník Okresného riaditeľstva PZ Nové Zámky, Obvodného oddelenia PZ Dvory nad Žitavou uznesením pod č. ORP-520/DZ-NZ-2016 zo dňa 16.06.2016 podľa § 21 odsek 3 Trestného poriadku (per analogiam) s poukazom na § 18 odsek 1 Trestného poriadku spojil na spoločné konanie pod sp. zn. ORP-520/DZ-NZ-2016 všetky tri vyššie uvedené trestné veci obvineného XXXXX.
	Obvinený XXXXX bol uznesením sudcu pre prípravné konanie Okresného súdu Nové Zámky pod číslom 4Tp 89/2016 zo dňa 03.08.2016 v zmysle § 71 odsek 1 písmeno c/ Trestného poriadku vzatý do väzby s tým, že lehota väzby začala plynúť dňom 01.08.2016 o 15.00 h.
	V súčasnosti je vec vedená na Okresnom riaditeľstve PZ Nové Zámky, Odbore kriminálnej polície pod číslom ORP-634/1-VYS-NZ-2016.
	Obvinený XXXXX sa priznal ku všetkých trom skutkom. Okrem jeho priznania je zo spáchania skutkov priamo usvedčovaný výpoveďami poškodených XXXXX, XXXXX a XXXXX ako aj výpoveďami svedkov XXXXX a XXXXX ako aj ďalšími najmä listinnými dôkazmi, produkovanými v prípravnom konaní.
	Uznesením povereného príslušníka Okresného riaditeľstva PZ Nové Zámky, Obvodného oddelenia PZ Dvory nad Žitavou zo dňa 25.07.2016 pod č. ORP-520/DZ-NZ-2016 bola v zmysle § 142 odsek 1 Trestného poriadku pribratá do konania znalkyňa XXXXX na vypracovanie znaleckého posudku z odboru psychiatria. Zo záverov znaleckého posudku, ktorý vypracovala dňa 13.08.2016 vyplýva, že obvinený XXXXX nebol v čase spáchania skutkov spôsobilý rozpoznať protiprávnosť svojho konania a taktiež nebol spôsobilý ovládať svoje konanie. Obvinený nie je schopný v súčasnej dobe chápať zmysel trestného konania a taktiež pobyt obvineného na slobode zo psychiatrického hľadiska je pre spoločnosť nebezpečný, z ktorého dôvodu znalkyňa doporučila nariadiť ochranné psychiatrické liečenie ústavnou formou s urýchleným nástupom na jeho absolvovanie.
	Podľa § 23 Trestného zákona, kto pre duševnú chorobu v čase spáchania inak trestného nemohol rozpoznať jeho protiprávnosť alebo ovládať svoje konanie nie je za tento čin trestne zodpovedný.
	Vychádzajúc z uvedeného u obvineného XXXXX v čase spáchania skutku boli s poukazom na § 23 Trestného zákona splnené podmienky nepríčetnosti, keďže boli vymiznuté oba atribúty príčetnosti, a to ovládacia zložka vedomia a taktiež rozpoznávacia zložka.
	Na základe uvedeného preto bolo potrebné rozhodnúť tak, ako je to uvedené vo výrokovej časti tohto uznesenia 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Tibor Vojtek 
prokurátor